Zborul+STS-117+Popescu+Bogdan

8 iunie 2007, Centrul Spaţial Kennedy (Florida, SUA), ora 7:38:04 PM EDT (23:38:04 UTC); naveta Atlantis [1] se lansează "ca la carte" în misiunea STS-117.

Este al 118-lea zbor pentru programul Space Shuttle,al 28-lea zbor pentru Atlantis şi cea de-a 21-a expediţie NASA pe Staţia Spaţială Internaţională. Inţial programată la 15 martie 2007 lansarea a fost amânată din cauza grindinei. O parte a rezervorului extern al navetei a fost afectată în timpul unei furtuni violente, ce a cauzat avarii la spuma izolantă.

Naveta a decolat de la Cape Canaveral cu 7 astronauţi americani la bord, urmând să petreaca în spaţiu 11 zile (ulterior misiunea a fost prelungita la 13 zile). Misiunea va asigura rotaţia echipajului pe SSI( Statia Spatiala Internationala ), Sunita Williams aflată pe staţie din 10 decembrie 2006 (misiunea STS-116, naveta Discovery) va fi înlocuită de specialistul Clayton Anderson. Dar nu în ultimul rând cea mai importantă activitate a misiunii, ce face parte din amplul proiect de extindere a SSI, constă în montarea unui segment lung de 14 metri dotat cu panouri solare împreună cu un modul gigant de 17 tone (cel de-al doilea de acest gen pe staţie).

Andocarea la SSI s-a produs cu succes, la 48 de ore de la lansare, la 350 km deasupra Pământului, cu o viteza de 3 cm pe secundă. În total sunt programate 3 ieşiri în spaţiu, prima fiind deja dusă la bun sfârşit dupa 6 ore de lucru în exterior, de către specialiştii John Olivas şi James Reilly. De menţionat ar fi şi faptul că Frederick Sturckow, comandantul navetei, este cel care a pilotat alături de Robert Cabana, în 1998, racheta Endeavour în cadrul misiunii STS-88, care a avut ca scop montarea primului modul al Staţiei Spaţiale Internaţionale. Se pare totuşi că STS-117 nu este ferită de incidente neplăcute. În timpul lansării, s-au desprins câteva bucăţi de spumă înainte de separarea de rachetele propulsoare. Fisura s-a produs în pătura termică a rezervorului extern şi are 10 cm în diametru. Pentru a remedia această problemă, misiunea a fost prelungită cu 2 zile. Deşi NASA a anunţat iniţial că nu sunt motive de îngrijorare, problema este totuşi serioasă, mai ales că în 2003 un incident asemănător a dus la dezintegrarea navetei Columbia, la intoarcerea din misiunea STS-107, când a intrat în atmosferă. În cazul în care Atlantis suferă avarii serioase în cadrul misiunii curente, NASA are pregatită în paralel naveta Endeavour, gata de decolare pe 5 iulie în cadrul unei eventuale misiuni speciale numită STS-318, pentru a veni în ajutor echipajului STS-117.

ECHIPAJ: - [|Frederick W. Sturckow] (comandantul) - [|Lee Archambault](pilot) - [|Steven Swanson] - [|John D. Olivas] - [|James F. Reilly] - [|Clayton Anderson]

Naveta spatiala Atlantis si echipajul au ajuns acasa dupa terminarea calatoriei lor de 14 zile in care au parcurs peste 5,8 milioane de mile in spatiu. Misiunea Atlantis STS-117 a reusit sa imbunatateasca posibilitatile Statiei Spatiale Internationale, pregatind-o pentru viitoarele instalatii ale laboratoarelor europene si japoneze.



BIBLIOGRAFIE: -http://www.infocon.ro/stiri/2007/06/naveta_atlantis_a_n_misiunea_sts-117-20070613-11.html -http://www.astronews.ro/echipajul-navetei-atlantis-s-a-intors-acasa-dupa-o-misiune-reusita_752